ΠΑΝΕΠΙΣΤΗΜΙΟ ΘΕΣΣΑΛΙΑΣ

 **ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

**ΑΝΑΠΑΡΑΣΤΑΣΕΙΣ ΤΗΣ ΠΑΙΔΙΚΗΣ ΗΛΙΚΙΑΣ: ΓΝΩΣΗ ΚΑΙ ΕΞΟΥΣΙΑ**

Κωδικός μαθήματος: ΠΔ1300

Εξάμηνο σπουδών: 6o

Είδος μαθήματος: Επιλογής

Μονάδες ECTS: 5

Διδάσκων: Γιάννης Πεχτελίδης

 **e-mail:** **pechtelidis@uth.gr**

Πληροφορίες και υλικό του μαθήματος είναι διαθέσιμα ηλεκτρονικά στην πλατφόρμα **eclass.uth.gr**

**Προσδοκώμενα αποτελέσματα:** Στη διάρκεια του μαθήματος οι φοιτήτριες και οι φοιτητές αναμένεται να

* προσεγγίσουν κριτικά ζητήματα που αφορούν τη συγκρότηση ταυτοτήτων και τις σχέσεις εξουσίας αναφορικά κυρίως με την παιδική ηλικία, αλλά και με το φύλο, την τάξη, την εθνότητα, κλπ.
* κατανοήσουν το ρόλο των αναπαραστάσεων και γενικότερα των λόγων στη συγκρότηση της ταυτότητας της παιδικής ηλικίας και της θέσης των παιδιών στην κοινωνία.
* έρθουν σε επαφή με έννοιες όπως είναι η υποκειμενικότητα, η αναπαράσταση, η ιδεολογία, ο λόγος, καθώς και με ζητήματα όπως είναι η σχέση του λόγου ή της γνώσης με την εξουσία διαμέσου της ανάλυσης και της κριτικής εξέτασης ενός ποικιλόμορφου και διαφοροποιημένου υλικού όπως είναι κινηματογραφικές ταινίες, λογοτεχνικά κείμενα, τηλεοπτικές διαφημίσεις, επιστημονικά βιβλία, επιλεγμένα κείμενα της κοινωνικής θεωρίας, κόμικς
* εξοικειωθούν με σύγχρονα ρεύματα της κοινωνικής θεωρίας, όπως είναι η θεωρία του λόγου, μέσα από την πρακτική εφαρμογή τους.

**Περιγραφή του μαθήματος:**

Το περιεχόμενο του μαθήματος αφορά ζητήματα γνώσης, υποκειμενικότητας και εξουσίας. Τα ζητήματα αυτά εστιάζονται στη μελέτη κυρίως της παιδικής ηλικίας. Μ’ άλλα λόγια, το ενδιαφέρον επικεντρώνεται σε θέματα συγκρότησης της ταυτότητας της παιδικής ηλικίας, τα οποία εξετάζονται κυρίως σε σχέση με την έννοια της αναπαράστασης και του λόγου. Υπό αυτό το πρίσμα, γίνεται αναφορά στη θεωρία του δομισμού, ενώ σημαντικό μέρος του μαθήματος αναλώνεται στη θεωρία και την ανάλυση λόγου, η οποία συνενώνει τρεις αντι-θετικιστικές παραδόσεις έρευνας – τον μετα-δομισμό, την ερμηνευτική και τον μετα-μαρξισμό. Ακόμη, αντικείμενο συζήτησης αποτελεί ο μεταβαλλόμενος ρόλος της κοινωνικής επιστήμης και η φύση της σύγχρονης γνώσης, ενώ αναδεικνύονται επιστημολογικά ζητήματα αναφορικά με την κατάσταση της γνώσης, την αλήθεια και το σχετικισμό και γενικότερα τη διαμάχη ανάμεσα στους υπερασπιστές του Διαφωτιστικού προτάγματος και τους μεταμοντέρνους στοχαστές.

**Αξιολόγηση:** Απαλλακτική εργασία, παρουσίαση εργασίας στην τάξη, συμμετοχή στο μάθημα: προϋπόθεση ανάληψης εργασίας η παρακολούθηση των μαθημάτων.

**Δομή μαθήματος / Διδακτική μέθοδος:** Διαλέξεις, συζητήσεις και εφαρμογές της μεταδομιστικής ανάλυσης λόγου σε ταινίες, λογοτεχνικά κείμενα, κόμιξ, επιστημονικά και δημοσιογραφικά κείμενα.